OIKAISUKIRJELMÄ NRO 1 ESITYKSEEN VUODEN 2013 YLEISEKSI TALOUSARVIOKSI MENOTAULUKKO PÄÄLUOKITTAIN Pääluokka III – Komissio /* COM/2012/0624 final - 2012/ () */





OIKAISUKIRJELMÄ NRO 1 ESITYKSEEN VUODEN 2013 YLEISEKSI TALOUSARVIOKSI MENOTAULUKKO PÄÄLUOKITTAIN Pääluokka III – Komissio Euroopan komissio ottaa huomioon – Euroopan unionin toiminnasta tehdyn sopimuksen ja erityisesti sen 314 artiklan yhdessä Euroopan atomienergiayhteisön perustamissopimuksen ja erityisesti sen 106 a artiklan kanssa, – Euroopan yhteisöjen yleiseen talousarvioon sovellettavasta varainhoitoasetuksesta 25 päivänä kesäkuuta 2002 annetun neuvoston asetuksen (EY, Euratom) N:o 1605/2002[1] ja erityisesti sen 34 artiklan, – komission 25 päivänä toukokuuta 2012 esittämän esityksen Euroopan unionin yleiseksi talousarvioksi varainhoitovuodeksi 2013[2], ja esittää budjettivallan käyttäjälle oikaisukirjelmän nro 1 Euroopan unionin varainhoitovuoden 2013 talousarvioesitykseen jäljempänä esitettyjen perustelujen mukaisesti. SISÄLLYSLUETTELO 1. Johdanto.. 4 2. Luonnonvarojen suojelu ja hallinta.. 4 2.1. Johdanto ja yhteenvetotaulukko.. 4 2.2. Maataloustukirahasto (markkinoihin liittyvät menot ja suorat tuet) 5 2.2.1 Kokonaiskuva. 5 2.2.2 Yksityiskohtaiset huomautukset 6 2.3. Kansainväliset kalastussopimukset.. 12 2.4. Muutokset nimikkeistöön ja selvitysosaan.. 13 3. Yhteenvetotaulukko rahoituskehyksen otsakkeittain.. 14 MENOTAULUKKO PÄÄLUOKITTAIN Pääluokittain esitettyyn tulo- ja menotaulukkoon tehdyt muutokset ovat saatavilla EUR-Lexissä (http://eur-lex.europa.eu/budget/www/index-fi.htm). Pääluokittaisen tulo- ja menotaulukon muutosten englanninkielinen toisinto esitetään tiedoksi tämän asiakirjan budjettiteknisenä liitteenä. 1. Johdanto Oikaisukirjelmä nro 1 vuotta 2013 koskevaan talousarvioesitykseen kattaa seuraavat toimenpiteet: – päivitetty arvio maatalousmenojen kattamiseen tarvittavista määrärahoista budjettikohdittain; markkinatekijöiden muuttumisen lisäksi oikaisukirjelmässä on otettu huomioon vuoden 2013 talousarvioesityksen laatimisen jälkeen tehtyjen maataloutta koskevien lainsäädäntöpäätösten vaikutukset, tarkistetut arviot eräitä suoria tukia varten tarvittavista määrärahoista sekä kaikki sellaiset ehdotukset, joiden odotetaan vaikuttavan merkittävästi tulevaan varainhoitovuoteen, – kansainvälisten kalastussopimusten tilanteen päivitys. Mukautukset vaikuttavat talousarvioon siten, että maksusitoumusmäärärahat ja maksumäärärahat vähenevät 25,1 miljoonaa euroa verrattuna vuoden 2013 talousarvioesitykseen. 2. Luonnonvarojen suojelu ja hallinta 2.1. Johdanto ja yhteenvetotaulukko Oikaisukirjelmä nro 1 lähetetään budjettivallan käyttäjälle Euroopan unionin toiminnasta tehdyn sopimuksen, jäljempänä ’SEUT-sopimus’, 314 artiklan mukaisesti. Kyseisen artiklan mukaan komissio voi muuttaa talousarvioesitystä menettelyn aikana sopimuksen 5 kohdassa tarkoitetun sovittelukomitean koollekutsumiseen saakka. Oikaisukirjelmä nro 1 perustuu varsinaisen talousarvioesityksen tavoin koko EU:n tarpeisiin. On syytä korostaa, että Euroopan maatalouden tukirahastosta rahoitettavat maatalousmenoja varten varatut maksusitoumusmäärärahat on katsottava ennusteeksi, ei tavoitteeksi. Todelliset menot riippuvat etenkin todellisista markkinaolosuhteista, euron ja dollarin välisestä todellisesta vaihtokurssista sekä jäsenvaltioiden maksuaikatauluista. Oikeusperustan mukaisesti jäsenvaltioille palautetaan talousarvion määrärahojen rajoissa täysimääräisinä kaikki summat, jotka niiden on säännösten mukaisesti maksettava. Palautetut määrät eivät kuitenkaan saa ylittää rahoituskehyksessä asetettuja enimmäismääriä.[3] Oikaisukirjelmässä tarkistetaan ja selkiytetään lisäksi eräitä talousarvioesityksen selvitysosia. Tämän oikaisukirjelmän nro 1 mukaan otsakkeen 2 kokonaistarpeen arvioidaan vuonna 2013 olevan 60 282 miljoonaa euroa, joten maksusitoumusmäärärahojen määrä on 1 007 miljoonaa euroa pienempi kuin monivuotisessa rahoituskehyksessä määritetty vastaava enimmäismäärä. Maatalousmenoja varten varatut maksusitoumusmäärärahat (joista katetaan myös Euroopan maatalouden tukirahastosta rahoitettavat eläinlääkintä- ja kalastusmenot) ovat 44 101 miljoonaa euroa. Tämä on 30 miljoonaa euroa vähemmän kuin vuoden 2013 talousarvioesityksessä. Ero johtuu odotettua suuremmista varanhoitovuodelta 2012 siirrettävistä käyttötarkoitukseensa sidotuista tuloista ja varainhoitovuodeksi 2013 arvioitujen menomäärärahojen ja uusien käyttötarkoitukseensa sidottujen tulojen tarkistamisesta. Maataloustukirahaston maksumäärärahoja vähennetään saman verran, joten kokonaismääräksi tulee 44 083 miljoonaa euroa. Oikaisukirjelmässä nro 1 ehdotetaan, että kansainvälisiä kalastussopimuksia koskevan momentin 11 03 01 maksusitoumus- ja maksumäärärahoja lisätään 18,5 miljoonaa euroa. Niitä koskevan varauksen maksusitoumus- ja maksumäärärahoja puolestaan ehdotetaan vähennettäviksi 13,8 miljoonaa euroa. Tällöin nettolisäykseksi tulee 4,7 miljoonaa euroa. Seuraavassa taulukossa esitetään yhteenveto oikaisukirjelmän nro 1 vaikutuksesta otsakkeeseen 2: || TAE 2013 || Oikaisukirjelmä 1/2013 || Erotus miljoonaa euroa || (a) || (b) || (c)=(b)–(a) || MSM || MA || MSM || MA || MSM || MA Rahoituskehyksen enimmäismäärä || 61 289,0 || || 61 289,0 || || 0 || liikkumavara || 981,5 || || 1 006,6 || || +25,1 || Otsakkeen 2 kokonaismäärärahat || 60 307,5 || 57 964,9 || 60 282,4 || 57 939,8 || -25,1 || -25,1 josta || || || || || || Maatalousmenot (markkinoihin liittyvät menot ja suorat tuet)[4] || 44 130,3 || 44 112,9 || 44 100,5 || 44 083,1 || -29,8 || -29,8 Kansainvälinen kalatalous ja merioikeus[5] || 149,0 || 148,2 || 153,7 || 152,9 || +4,7 || +4,7 || || || || || || 2.2. Maataloustukirahasto (markkinoihin liittyvät menot ja suorat tuet) 2.2.1 Kokonaiskuva Oikaisukirjelmällä nro 1 on tarkoitus varmistaa, että maatalousmäärärahat perustuvat tuoreimpiin taloudellisiin tietoihin ja ajantasaiseen lainsäädäntöön. Komissio saa syyskuuhun mennessä käyttöönsä ensimmäiset tiedot vuoden 2012 tuotannosta ja maatalousmarkkinoiden näkymistä, jotka muodostavat perustan päivitetyille arvioille vuoden 2013 määrärahatarpeista. Komissio on aiempien vuosien tapaan tarkistanut perusteellisesti budjettikohdittain kaikki maatalousmenoista laatimansa arviot. Oikaisukirjelmässä nro 1 on markkinatekijöiden lisäksi otettu huomioon talousarvioesityksen laatimisen jälkeen tehtyjen maataloutta koskevien lainsäädäntöpäätösten vaikutus sekä komission ehdotukset. Maataloustukirahaston määrärahoja vähennetään 30 miljoonalla eurolla. Tämä on eri tekijöiden summa: jonkin verran suuremmat tarpeet luvussa 05 02 (Maatalousmarkkinoiden interventiot, +59 miljoonaa euroa) ja luvussa 05 03 (Suorat tuet, +5 miljoonaa euroa), poikkeukselliset lisärahoitustarpeet luvussa 05 07 (Maatalousmenojen tarkastaminen, +106 miljoonaa euroa) sekä muutos vuonna 2013 käytettävissä olevien maataloustukirahaston käyttötarkoitukseensa sidottujen tulojen tasossa. Vuodelta 2012 vuodelle 2013 siirretään 230 miljoonaa euroa käyttötarkoitukseensa sidottuja tuloja, jotka on saatu vuonna 2012, mutta joita ei ole arvioitu tarvittavan samana vuonna menojen kattamiseen. Toiseksi komission asiantuntijat odottavat vuonna 2013 saatavien käyttötarkoitukseensa sidottujen tulojen vähenevän jonkin verran (–30 miljoonaa euroa). Tämä johtuu viimeisimpien jäsenvaltioilta saatujen lukujen perusteella maidontuottajien lisämaksun vähenemisestä (–41 miljoonaa euroa), sääntöjenvastaisuuksien perusteella saatavien tulojen vähenemisestä (–5 miljoonaa euroa) sekä tilien sääntöjenmukaisuustarkastukseen liittyvästä vähennyksestä (–11 miljoonaa euroa). Vähennykset kompensoituvat osittain sokerialan rakenneuudistusrahaston jäljellä olevan osan arvioidun lisäyksen ansiosta (+27,2 miljoonaa euroa). Yhteensä käytettävissä olevat käyttötarkoitukseensa sidotut tulot lisääntyvät 200,2 miljoonaa euroa. Maataloustukirahastosta rahoitettavia maatalousmenoja varten tarvittavien maksusitoumusmäärärahojen kokonaismäärä on sen vuoksi 44 101 miljoonaa euroa eli pienempi (–30 miljoonaa euroa) kuin vuoden 2013 talousarvioesityksessä. Maataloustukirahastoa koskevaan enimmäismäärään nähden liikkumavaraksi jää siten 838 miljoonaa euroa. Otsakkeen 2 uusi liikkumavara on yhteensä 1 007 miljoonaa euroa. 2.2.2 Yksityiskohtaiset huomautukset 05 02 Maatalousmarkkinoiden interventiot (määrärahat –41 miljoonaa euroa) määrärahatarve talousarvioesityksessä: 3 212 miljoonaa euroa talousarvioesityksessä pyydetyt määrärahat: 2 812 miljoonaa euroa talousarvioesitykseen sisältyvä arvio vuonna 2013 käytettävissä olevien käyttötarkoitukseensa sidottujen tulojen määrästä: 400 miljoonaa euroa määrärahatarve oikaisukirjelmän jälkeen: 3 271 miljoonaa euroa pyydetyt määrärahat oikaisukirjelmän jälkeen: 2 771 miljoonaa euroa vuonna 2013 käytettävissä olevien käyttötarkoitukseensa sidottujen tulojen arvioitu määrä oikaisukirjelmän jälkeen: 500 miljoonaa euroa Oikaisukirjelmän nro 1 perustana olevat oletukset vahvistavat vuoden 2013 talousarvioesitystä laadittaessa tehdyt arviot, joiden mukaan näkymät ovat yleisesti suotuisat useimmilla maatalouden markkinoilla. Tässä ehdotettavat muutokset ovat suurimmalta osin teknisiä ja koskevat vain pieniä määriä. Maatalousmarkkinoiden interventioita koskeva kokonaistarve on 59 miljoonaa euroa suurempi kuin vuoden 2013 talousarvioesityksessä. Käyttötarkoitukseensa sidottuja tuloja ennustetaan kuitenkin olevan luvussa 05 02 yhteensä 100 miljoonaa euroa arvioitua enemmän, joten vuoden 2013 talousarvioesitykseen verrattuna määrärahoja on pyydettävä vain 41 miljoonaa euroa. Tärkeimpiä muutoksia selostetaan lyhyesti jäljempänä. Taulukko, josta kaikki muutokset ilmenevät (momenteittain), esitetään tämän jakson lopussa. Oliiviöljyn markkinahinnat putosivat käynnistyshinnan alapuolelle. Jotta eräät jäsenvaltiot pystyisivät käsittelemään suuria varastojaan, joilla on vaikutusta oliiviöljymarkkinoihin kaikkialla Euroopassa, helmikuussa 2012[6] ja toukokuussa 2012[7] aloitettiin yksityisen varastoinnin tukijärjestelyjä. Näiden järjestelyjen vaikutuksen vuoden 2013 talousarvioesitykseen arvioidaan olevan 17 miljoonaa euroa, ja ne rahoitetaan alamomentista 05 02 06 03 (vuoden 2013 talousarvioesityksessä p.m.). Hedelmä- ja vihannesalalla tuottajaorganisaatioiden toimintarahastojen (alamomentti 05 02 08 03) määrärahatarve on jonkin verran suurempi (+19 miljoonaa euroa) kuin vuoden 2013 talousarvioesityksessä arvioitiin. Tämä johtuu siitä, että tukitoimenpiteiden todellisen käytön arviota on päivitetty siten, että huomioon on otettu myös heinäkuusta 2012 markkinoilta poistettujen määrien[8] tarkistuksen taloudellinen vaikutus sekä se, että EU mahdollisesti maksaa osittain eräiden jäsenvaltioiden myöntämiä kansallisia avustuksia asetuksen (EY) N:o 1234/2007 103 e artiklan 1 kohdan nojalla. Oikaisukirjelmässä nro 1 ehdotetut määrärahat ovat 81 miljoonaa euroa vuoden 2013 talousarvioesitystä alhaisemmat, sillä kyseiselle alamomentille on osoitettu päivitettyjen arvioiden mukaan 100 miljoonaa euroa enemmän käyttötarkoitukseensa sidottuja tuloja. Alustavat varainhoitovuotta 2012 koskevat toteuttamisluvut osoittavat, että viinialan kansallisia tukiohjelmia on toteutettu enemmän kuin talousarvioesitystä 2013 laadittaessa oletettiin. Jotta nämä uusimmat tiedot huomioitaisiin, oikaisukirjelmässä nro 1 ehdotetaan, että alamomenttiin 05 02 09 08 lisätään 20 miljoonaa euroa. Maidon ja maitotuotteiden osalta oikaisukirjelmässä nro 1 ehdotetaan koulumaito-ohjelman (alamomentti 05 02 12 08) määrärahojen lisäämistä 8 miljoonalla eurolla, sillä vuotta 2012 koskevat alustavat toteutumisluvut osoittavat, että ohjelmaa on toteutettu jäsenvaltioissa vuotta 2011 enemmän. Talousarvioesityksen 2013 oletuksia on tarkistettu vastaavasti ja siihen esitetään nyt suurempaa määrää. Naudanliha-alalla lihan (alamomentti 05 02 13 01) ja elävien eläinten (alamomentti 05 02 13 04) vientitukiin arvioituja tarpeita on tarkistettu 22 miljoonaa euroa alaspäin hiljattain tehdyn tukien määrän mukautuksen huomioon ottamiseksi. Tällä hetkellä tukia ei myönnetä lainkaan, joten oikaisukirjelmässä nro 1 ehdotetut vähennetyt määrät on tarkoitettu ainoastaan jo myönnettyihin vientitodistuksiin liittyvien maksujen suorittamiseen. Momentin 05 02 15 (sianliha, munat ja siipikarjanliha, mehiläishoito ja muut eläintuotteet) määrärahoja ehdotetaan lisättävän 10 miljoonaa euroa. Munien vientitukien (alamomentti 05 02 15 04) arviota on päivitetty 1 miljoona euroa alaspäin tuen määrien pienentymisen vuoksi, kun taas siipikarjanlihan vientitukia (alamomentti 05 02 15 05) on tarkistettu ylöspäin 9 miljoonaa euroa alan markkinatilannetta koskevien uusimpien tietojen mukaisesti. Vuoden 2013 talousarvioesityksessä alun perin budjettikohtaan 05 07 02 (Riitojen ratkaisu) pyydetty 2 miljoonan euron määrä maksetaan budjettikohdasta 05 02 15 07 (Poikkeukselliset tukitoimenpiteet) sen jälkeen kun unionin tuomioistuin teki asiassa päätöksen erään jäsenvaltion hyväksi.[9] 05 03 Suorat tuet (määrärahat –95 miljoonaa euroa) määrärahatarve talousarvioesityksessä: 41 960 miljoonaa euroa talousarvioesityksessä pyydetyt määrärahat: 41 027 miljoonaa euroa talousarvioesitykseen sisältyvä arvio vuonna 2013 käytettävissä olevien käyttötarkoitukseensa sidottujen tulojen määrästä: 933 miljoonaa euroa määrärahatarve oikaisukirjelmän jälkeen: 41 965 miljoonaa euroa pyydetyt määrärahat oikaisukirjelmän jälkeen: 40 932 miljoonaa euroa vuonna 2013 käytettävissä olevien käyttötarkoitukseensa sidottujen tulojen arvioitu määrä oikaisukirjelmän jälkeen: 1 033 miljoonaa euroa Lukuun 05 03 talousarvioesityksessä 2013 pyydettyjä määrärahoja vähennetään 95 miljoonaa euroa oikaisukirjelmässä nro 1. Muutos johtuu pääasiassa käyttötarkoitukseensa sidottujen tulojen määrän kasvusta 100,2 miljoonalla eurolla, kun taas määrärahatarve on tarkistetun arvion mukaan kasvanut hieman, 5,2 miljoonaa euroa. Eniten muuttuvat tilatukijärjestelmän ja yhtenäisen pinta-alatuen järjestelmän arviot. Oikaisukirjelmässä nro 1 ehdotetaan tilatukijärjestelmän (alamomentti 05 03 01 01) kokonaismäärärahojen vähentämistä 105 miljoonaa euroa vuoden 2013 talousarvioesitykseen verrattuna. Kuten edellä jo mainittiin, tähän budjettikohtaan osoitettuja tuloja on korotettu 100,2 miljoonaa euroa, kun taas tarpeita on vähennetty noin 4,8 miljoonaa euroa. Vuoden 2013 talousarvioesitykseen verrattuna oikaisukirjelmässä nro 1 ehdotetuissa muutoksissa otetaan huomioon vuoden 2012 alustavat toteuttamisluvut sekä Italialle myönnetty lupa[10] suorittaa vuonna 2012 joitakin ennakkomaksuja tilatukijärjestelmän varainhoitovuoden 2013 kokonaismäärärahoista maanjäristyksen vuoksi[11]. Oikaisukirjelmässä nro 1 ehdotetaan, että yhtenäisen pinta-alatuen järjestelmän (alamomentti 05 03 01 02) talousarviomäärärahoja korotetaan 20 miljoonaa euroa. Tästä 13 miljoonaa euroa johtuu tarkistetuista toteutumisarvioista, joissa on otettu huomioon järjestelmään kuuluvan maatalousalueen muutos eräässä jäsenvaltiossa sekä vuoden 2012 alustavat luvut. Loppuosa, 7 miljoonaa euroa, johtuu erään jäsenvaltion päätöksestä jättää toteuttamatta asetuksen (EY) N:o 73/2009 68 artiklan mukainen erityinen tuotantosidonnainen tukitoimenpide (alamomentti 05 03 01 05). Asetuksen (EY) N:o 73/2009 68 artiklan mukaisen erityistuen talousarviomäärärahoja ehdotetaan vähennettävän 7 miljoonaa euroa tuotannosta irrotetun tuen osalta (alamomentti 05 03 01 05) ja 2 miljoonalla eurolla tuotantoon sidottujen tukien osalta (alamomentti 05 03 02 44). Ensin mainittu vähennys johtuu erään jäsenvaltion päätöksestä jättää 68 artiklan mukainen toimenpide soveltamatta, jolloin yhtenäisen pinta-alatuen järjestelmän talousarvioon lisätään sama määrä. Myös toinen vähennys vastaa ennakkomaksuja, jotka Italia saa suorittaa vuonna 2012 suorien tukien varainhoitovuoden 2013 kokonaismäärärahoista maanjäristyksen seurauksena. Luvun sisällä on joitakin muitakin muutoksia budjettikohtien välillä, mutta ne ovat hyvin pieniä erityisesti tuotantosidonnaisten suorien tukien osalta. Muutosten syitä kuvataan lyhyesti tämän osion lopussa olevassa taulukossa. 05 07 – Maatalousmenojen tarkastaminen (määrärahat +106 miljoonaa euroa) talousarvioesityksessä pyydetyt määrärahat: – 47 miljoonaa euroa pyydetyt määrärahat oikaisukirjelmän jälkeen: +59 miljoonaa euroa Luvun 05 07 01 määrärahoja on korotettava 108,3 miljoonaa euroa, sillä edeltävien varainhoitovuosien tilien sääntöjenmukaisuustarkastusta koskevaan alamomenttiin (05 07 01 07) tehdään positiivinen korjaus unionin tuomioistuimen asiassa C-24/11P Espanjan hyväksi antaman tuomion seurauksena. Tilien tarkastamista ja hyväksymistä koskevan alamomentin 05 07 01 06 määrä vuoden 2013 talousarvioesityksessä oli viime vuosien keskimääräisen toteutumisen perusteella –56 miljoonaa euroa, kun huomioon ei ole otettu vuosia, joina olosuhteet ovat olleet poikkeukselliset. Oikaisukirjelmässä nro 1 ei ehdoteta muutoksia määrärahoihin, vaikka vuoden 2012 alustavat toteutumista koskevat luvut osoittavat, että määrä on jo toisena vuonna peräkkäin positiivinen. Jos vuoden 2012 alustavat toteutumistiedot olisi otettu mukaan keskiarvoa laskettaessa, komission vuoden 2013 talousarvioesityksessä esittämää negatiivista määrää olisi pitänyt pienentää. Komissio ei kuitenkaan halua vuoden 2013 budjettimenettelyn tässä vaiheessa päivittää edeltävän vuoden toteutuksen tilastollista keskiarvoa, vaan tekee sen mieluummin vasta vuoden 2014 talousarvioesityksessä lopullisten toteutumislukujen tarkan analyysin jälkeen. Oikaisukirjelmässä nro 1 ehdotetaan myös, että vuoden 2013 talousarvioesityksessä budjettikohtaan 05 07 02 (Riitojen ratkaisu) ehdotetut 2,2 miljoonan euron määrärahat peruutetaan, jotta unionin tuomioistuimen asiassa T-135/2007 Italian hyväksi antama tuomio voidaan ottaa huomioon. Kyseisen huomion taloudellinen vaikutus hoidetaan alamomentista 05 02 15 07 asian alkuperän vuoksi (Siipikarjanliha-alan poikkeukselliset markkinatukitoimenpiteet). Muutokset momenteittain Koodi || Budjettikohdan nimike || TAE 2013 || Oikaisukirjelmä 1 || Erotus || Huomautuksia (milj. euroa) || (milj. euroa) || (milj. euroa) Maatalousmarkkinoiden interventiot 05 02 01 || Vilja || 0,1 || 0,2 || +0,1 || Hyvin pieni lisäys alamomenttiin 05 02 01 02, sillä viljaa on interventiovarastoissa jäljellä hieman enemmän kuin vuoden 2013 talousarvioesityksessä oletettiin. 05 02 03 || Tuet tuotteille, jotka eivät sisälly liitteeseen 1 || 10,0 || 8,0 || -2,0 || Vähennys johtuu munatuotteiden odotettua pienemmistä vientituista. 05 02 06 || Oliiviöljy || 45,1 || 62,1 || +17,0 || 17 milj. euron lisäys varastointitoimenpiteisiin (alamomentti 05 02 06 03) komission eräiden EU:n tuottajamaiden markkinoiden tukemiseksi tekemien päätösten seurauksena. 05 02 08 || Hedelmät ja vihannekset || || || || 19 milj. euron lisätarve johtuu seuraavista syistä: tuottajaorganisaatioiden toimintarahastojen (05 02 08 03) suuremmat tarpeet kansallisten tukien suurempien korvausten vuoksi sekä markkinatukeen liittyvät lisämenot (markkinoiltapoistojen lisääntyminen). Budjettikohdassa käytetään suurempi määrä käyttötarkoitukseensa sidottuja tuloja (+ 100 milj. euroa). || --- Määrärahat || 692,0 || 611,0 || -81,0 || --- Tarpeet || 1 092,0 || 1 111,0 || +19,0 05 02 09 || Viinialan tuotteet || 1 051,6 || 1 071,6 || +20,0 || Viinialan kansallisiin tukiohjelmiin (05 02 09 08) lisätään 20 milj. euroa ohjelmien toteuttamista koskevien arvioiden tarkistusten perusteella. 05 02 10 || Menekinedistämistoimet || 59,0 || 61,0 || +2,0 || Jäsenvaltioiden menekinedistämistoimiin suorittamat maksut (05 02 10 01) ovat lisääntyneet tuloksena kahdesta vuonna 2013 tehdystä päätöksestä, joiden vaikutus kasvaa vuonna 2013, ja edellisten päätösten toteuttamisen vähentymisestä. 05 02 11 || Muut kasvituotteet / toimenpiteet || 226,0 || 233,0 || +7,0 || 7 milj. euron lisäys Posei-toimiin (05 02 11 04) Poseima- ja Poseidom-markkinatoimenpiteisiin vuoden 2012 toteutuksen perusteella. 05 02 12 || Maito ja maitotuotteet || 75,2 || 83,2 || +8,0 || 8 milj. euron lisäys koulumaito-ohjelmaan (05 02 12 08) jäsenvaltioiden vuotta 2012 koskevien toteutuslukujen tarkistuksen perusteella. 05 02 13 || Naudanliha || 29,1 || 7,1 || -22,0 || Tarpeet naudanlihan vientitukeen (05 02 13 01) 19 milj. euroa ja elävien eläinten vientitukeen (05 02 13 04) 3 milj. euroa arvioitua pienemmät määriä ja vientitukien määrää koskevien arvioiden tarkistuksen perusteella. 05 02 15 || Sianliha, munat ja siipikarjanliha, mehiläishoito ja muut eläintuotteet || 104,0 || 114,0 || +10,0 || 9 milj. euroa suurempi tarve siipikarjanlihan vientitukiin (05 02 15 05), 2 miljoonaa euroa lisää poikkeuksellisiin markkinatukitoimenpiteisiin (05 02 15 07) unionin tuomioistuimen Italian hyväksi antaman tuomion (T-135/2007) seurauksena ja 1 milj. euroa vähemmän munien vientitukiin (05 02 15 04). Suorat tuet 05 03 01 || Tuotannosta irrotetut suorat tuet || || || || Tilatukijärjestelmän (05 03 01 01) määrärahatarpeita on vähennetty 4,8 milj. euroa, jotta otetaan huomioon vuoden 2012 alustavat toteutumisluvut ja Italialle myönnetty lupa suorittaa vuonna 2012 ennakkomaksuja tilatukijärjestelmälle varatuista vuoden 2013 määrärahoista maanjäristyksen seurauksena. Yhtenäisen pinta-alatuen järjestelmän (05 03 01 02) määrärahoja lisätään 20 milj. euroa, jotta voidaan ottaa huomioon eräässä jäsenvaltiossa järjestelmän piirissä olevan maatalousmaan muutos, vuoden 2012 alustavat toteutumisluvut sekä 7 milj. euron siirto 68 artiklan nojalla tuotannosta irrotetuista tuista (05 03 01 05) järjestelmään. Lisäksi tilatukijärjestelmän käyttötarkoitukseensa sidotut tulot ovat lisääntyneet 100,2 milj. euroa. || --- Määrärahat || 38 168,0 || 38 076,0 || -92,0 || --- Tarpeet || 39 100,8 || 39 109,0 || -8,2 05 03 02 || Muut suorat tuet || 2 857,9 || 2 854,9 || -3,0 || Oletettujen määrärahatarpeiden muuttumisesta johtuvia muutoksia: - 1 milj. euron vähennys budjettikohdasta 05 03 02 13 (lammas- ja vuohipalkkio) - 1 milj. euron vähennys Poseidomiin liittyvistä Posei-kohdan (05 03 02 50) määrärahoista, 1 milj. euron lisäys Egeanmeren saarten (05 03 02 52) määrärahoihin - 68 artiklan mukaisen erityistuen (05 03 02 44) määrärahoja vähennetään 2 milj. euroa Italian vuonna 2012 vuoden 2013 suorien tukien kokonaismäärärahoista maksamien ennakkomaksujen vuoksi Maatalousmenojen tarkastaminen 05 07 01 || Maatalousmenojen valvonta || -49,2 || 59,1 || +108,3 || Alamomentin 05 07 01 07 määrärahojen lisäys unionin tuomioistuimen Espanjan hyväksi antaman tuomion (C-24/11P) taloudellisen vaikutuksen vuoksi. 05 07 02 || Riitojen ratkaisu || 2,2 || p.m. || -2,2 || 2,2 miljoonan euron vähennys, koska unionin tuomioistuimen Italian hyväksi antamaan tuomioon (T-135/2007) liittyvä maksu suoritetaan alamomentista 05 02 15 07. 2.3. Kansainväliset kalastussopimukset Komissio on tarkastellut toimielinten sopimuksen liitteessä II olevan B osan mukaisesti kalastussopimuksiin liittyviä tuoreimpia käytettävissä olevia tietoja. Komissio ehdottaa, että momentin 11 03 01 (Kansainväliset kalastussopimukset) maksusitoumus- ja maksumäärärahoihin lisätään18,5 miljoonaa euroa. Näin otetaan huomioon nykytilanne eli hiljattain tehdyt kahdenväliset sopimukset Grönlannin[12], Madagaskarin ja Kiribatin[13] kanssa sekä aiempaa suuremmat rahoitusosuudet. Varausta (40 02 41) ehdotetaan vähennettäväksi 13,8 miljoonalla eurolla sekä maksusitoumus- että maksumäärärahojen osalta. Näin otetaan huomioon edellä mainittujen sopimusten tekeminen, maksamatta olevien sitoumusten viimeisin analyysi ja lisäsaaliiden määrien arviot sekä päivitetyt tiedot neuvoteltavina tai tarkasteltavina olevista kalastussopimuksista. 2.4. Muutokset nimikkeistöön ja selvitysosaan Seuraavien lukujen, momenttien ja alamomenttien selvitysosia on tarkistettu (selitys suluissa): Luku 05 02 – Maatalousmarkkinoiden interventiot (käyttötarkoitukseensa sidottuja tuloja koskevat määrät) Luku 05 03 – Suorat tuet (käyttötarkoitukseensa sidottuja tuloja koskevat määrät) Momentti 11 03 01 Kansainväliset kalastussopimukset (muutos selvitysosassa: taulukko) Alamomentti 6 7 0 1 – Maataloustukirahaston tilien tarkastaminen ja hyväksyminen – Käyttötarkoitukseensa sidotut tulot (käyttötarkoitukseensa sidottuja tuloja koskevat määrät) Alamomentti 6 7 0 2 – Maataloustukirahastoon liittyvät sääntöjenvastaisuudet – Käyttötarkoitukseensa sidotut tulot (käyttötarkoitukseensa sidottuja tuloja koskevat määrät) Alamomentti 6 7 0 3 – Lisämaksut maidontuottajilta – Käyttötarkoitukseensa sidotut tulot (käyttötarkoitukseensa sidottuja tuloja koskevat määrät) Alamomentti 6 8 0 1 – Väliaikaiset rakenneuudistusmaksut – Käyttötarkoitukseensa sidotut tulot (käyttötarkoitukseensa sidottuja tuloja koskevat määrät) 3. Yhteenvetotaulukko rahoituskehyksen otsakkeittain Rahoituskehys Otsake/alaotsake || 2013 Rahoituskehys || Talousarvioesitys 2013 || Oikaisukirjelmä nro 1/2013 || TAE 2013 + OK nro 1/2013 MSM || MA || MSM || MA || MSM || MA || MSM || MA 1. KESTÄVÄ KASVU || || || || || || || || 1 a. Kasvua ja työllisyyttä edistävä kilpailukyky || 15 623 000 000 || || 16 032 047 846 || 13 522 811 245 || || || 16 032 047 846 || 13 522 811 245 1 b. Kasvua ja työllisyyttä edistävä koheesio || 54 524 000 000 || || 54 498 949 037 || 48 975 034 163 || || || 54 498 949 037 || 48 975 034 163 Yhteensä || 70 147 000 000 || || 70 530 996 883 || 62 527 845 408 || || || 70 530 996 883 || 62 527 845 408 Liikkumavara1 || || || 116 003 117 || || || || 116 003 117 || 2. LUONNONVAROJEN SUOJELU JA HALLINTA || || || || || || || || josta markkinoihin liittyvät menot ja suorat tuet || 48 574 000 000 || || 44 130 348 610 || 44 112 931 204 || -29 800 000 || -29 800 000 || 44 100 548 610 || 44 083 131 204 Yhteensä || 61 289 000 000 || || 60 307 511 416 || 57 964 879 132 || -25 070 000 || -25 070 000 || 60 282 441 416 || 57 939 809 132 Liikkumavara2 || || || 981 488 584 || || || || 1 006 558 584 || 3. KANSALAISUUS, VAPAUS, TURVALLISUUS JA OIKEUS || || || || || || || || 3a. Vapaus, turvallisuus ja oikeus || 1 661 000 000 || || 1 392 227 200 || 928 328 376 || || || 1 392 227 200 || 928 328 376 3 b. Kansalaisuus3 || 715 000 000 || || 689 414 000 || 646 271 750 || || || 689 414 000 || 646 271 750 Yhteensä || 2 376 000 000 || || 2 081 641 200 || 1 574 600 126 || || || 2 081 641 200 || 1 574 600 126 Liikkumavara || || || 294 258 800 || || || || 294 258 800 || 4. EU MAAILMANLAAJUISENA TOIMIJANA4 || 9 595 000 000 || || 9 467 168 711 || 7 311 588 051 || || || 9 467 168 711 || 7 311 588 051 Liikkumavara || || || 391 946 289 || || || || 391 946 289 || 5. HALLINTO5 || 9 095 000 000 || || 8 544 418 496 || 8 545 518 496 || || || 8 544 418 496 || 8 545 518 496 Liikkumavara || || || 636 581 504 || || || || 636 581 504 || Yhteensä || 152 502 000 000 || 143 911 000 000 || 150 931 736 706 || 137 924 431 213 || -25 070 000 || -25 070 000 || 150 906 666 706 || 137 899 361 213 Liikkumavara || || || 2 420 378 294 || 6 182 568 787 || || || 2 445 448 294 || 6 207 638 787 1 Euroopan globalisaatiorahastoa ei oteta huomioon laskettaessa otsakkeen 1 a liikkumavaraa (500 miljoonaa euroa). 2 Sen jälkeen, kun tukien mukauttamisen seurauksena maaseudun kehittämiseen siirretyt määrät sekä puuvillaa ja viiniä varten varatuista määrärahoista kyseisten alueiden rakenneuudistusta varten siirretyt määrät on otettu huomioon (3 635,0 miljoonaa euroa). 3 EU:n solidaarisuusrahastoa koskeva määrä otetaan talousarvioon ylittämällä rahoituskehyksen asianomaisten otsakkeiden määrät, kuten 17 päivänä toukokuuta 2006 tehdyssä toimielinten välisessä sopimuksessa määrätään (EUVL C 139, 14.6.2006). 4 Otsakkeen 4 vuoden 2013 liikkumavara ei sisällä hätäapuvarauksen määrärahoja (264,1 miljoonaa euroa). 5 Otsakkeen 5 enimmäismäärään nähden jäävää liikkumavaraa laskettaessa on otettu huomioon vuosien 2007–2013 rahoituskehykseen sisältyvä alaviite 1, joka koskee henkilöstön eläkejärjestelmään suorittamia maksuja (86 miljoonaa euroa). [1] EYVL L 248, 16.9.2002, s. 1. [2] COM(2012) 300. [3] Neuvoston asetuksen (EY) N:o 1290/2005 19 artikla. [4] Euroopan maatalouden tukirahaston menot, mukaan luettuina 27,2 miljoonaa euroa maksusitoumus- ja maksumäärärahoja osastosta 11 Meri- ja kalastusasiat ja 274,7 miljoonaa euroa maksusitoumusmäärärahoja sekä 251,7 miljoonaa euroa maksumäärärahoja osastosta 17 Terveys- ja kuluttaja-asiat. [5] Luku 11 03 (ei sisällä teknistä apua). [6] Komission täytäntöönpanoasetus (EU) N:o 111/2012, annettu 9 päivänä helmikuuta 2012, tarjouskilpailumenettelyn aloittamisesta oliiviöljyn yksityiselle varastoinnille myönnettävän tuen määrittämiseksi. [7] Komission täytäntöönpanoasetus (EU) N:o 430/2012, annettu 22 päivänä toukokuuta 2012, tarjouskilpailumenettelyn aloittamisesta oliiviöljyn yksityiselle varastoinnille myönnettävän tuen määrittämiseksi. [8] Komission täytäntöönpanoasetus (EU) N:o 701/2012, annettu 30 päivänä heinäkuuta 2012, neuvoston asetuksen (EY) N:o 1234/2007 soveltamista koskevista yksityiskohtaisista säännöistä hedelmä- ja vihannesalan sekä hedelmä- ja vihannesjalostealan osalta annetun täytäntöönpanoasetuksen (EU) N:o 543/2011 muuttamisesta. [9] Komission täytäntöönpanoasetus (EU) N:o 660/2012, annettu 19 päivänä heinäkuuta 2012, tietyistä siipikarjanliha-alan markkinatukitoimenpiteistä Italiassa. [10] Asetuksen (EY) N:o 73/2009 liitteissä esitetyt suorien tukien kokonaismäärät vahvistetaan kalenterivuodelle N siten, että budjettivaikutus kohdistuu tavallisesti vuoteen N+1. Tämän vuoksi kalenterivuoden 2012 määrärahat maksettaisiin tavanomaisissa olosuhteissa varainhoitovuonna 2013. [11] Komission täytäntöönpanopäätös C(2012) 5762, annettu 17 päivänä elokuuta 2012, jossa annetaan lupa suorittaa vuonna 2012 eräiden maanjäristyksen kohteeksi joutuneiden Italian alueiden maanviljelijöille ennakkomaksuja osana tilatukijärjestelmää. [12] Neuvoston päätös sopimuksen väliaikaisesta soveltamisesta (1. tammikuuta 2013 alkaen) hyväksyttiin 16. heinäkuuta 2012 (sitä ei ole vielä julkaistu EUVL:ssa). [13] Komissio arvioi, että näiden kahden sopimuksen väliaikaista soveltamista koskevat neuvoston päätökset tulevat voimaan 1. tammikuuta 2013.